Nerea Mujika

Nerea Mujika Ulazia (Durango, 1960ko ekainaren 13a) irakasle eta kultura eragile euskalduna da. Deustuko Unibertsitateko irakaslea da, eta Gerediaga Elkarteko presidente izan da 20 urtez, 2025era arte, Durangoko Azokaren arduraduna.

2023ko azaroaren 3an II. edizioko Kultura mailako Durango saria jaso zuen Gerediaga Elkartearen izenean.

 Lan akademiko eta profesionala 
Nerea Mujika geografiako lizentziatua da eta historiako doktorea da (Nafarroako eta Deustuko Unibertsitateetan). Pianoko Erdi Mailako Gradua lortu zuen (1980). Deustuko Unibertsitateko irakasle titularra da eta Bilboko campusean irakasten du 1983tik, hasieran Geografia eta Historiako lizentziaturan eta Euskal Filologiako lizentziaturan irakatsi zuen eta 2008tik Turismo graduan ikasgai hauek ematen ditu: “Lurraldeari lotutako turismo baliabide eta produktuak”, “Nazioarteko Helmuga turistikoak”, “Destinos turísticos de España” eta “Gradu amaierako lana” zuzentzen du.Unibertsitate horretan Euskal Gaien Institutuko zuzendaria izan zen 2011tik 2016ra.

Durangaldeko geografia eta Toponimia gaiak ere ikertu eta landu izan ditu. 1987tik 2009ra toponimia eta kartografian aritu da lanean Deustuko Toponimia iker-taldeko zuzendaria izanik.

Eusko Jaurlaritzaren Euskararen Aholku Batzordeko Toponimia Batzorde Bereziko kidea izan da 1996tik 2019ra.

2021etik Euskaltzaindiako euskaltzain urgazlea da.Euskaltzaindiak 19 urgazle eta 26 ohorezko berri izendatu ditu 
Onomastika batzordeko kidea izan da (2021-23).

2004. urtetik Gerediaga Elkarteko presidentea izan da 2025.urtera arte, eta elkarte horren zeregin publiko ezagunena Durangoko Azoka izanik, kultura proiektu honen arduradun eta eledun gisa aritu izan da.

2015ean Ikergazte kongresuko batzorde akademikoko kide izan da gizarte zientziak eta zuzenbidea arloan.

2023ko azaroaren 11n Durangoko Udalaren "Durango Saria" jaso zuen, kulturaren munduari egindako ekarpen nabarmenagatik.

Azken ikerketa "Bizkaiko Kultura turismoaren diagnosia eta lan lerro berriak" izan da.

alt=|erdian|thumb|400x400px|Nerea Mujika eta Jose Antonio Sistiaga DAko 2017ko txartela aurkezten

 Bizitza pertsonala 
Ander eta Eneko Sagardoy aktorearen ama da Nerea Mujika.

 Argitaratutako liburuak 
 Toponimia eta kartografia. Oinarrizko eskuliburua (Eusko Jaurlaritza, 2002)
 ̈El pasado reciente de Durango y su comarca (1960-1991) (Deustuko Unibertsitatea, 2005)

 Erreferentziak 

 Kanpo estekak 

 Elkarrizketa: Ez dugu behin ere pentsatu azoka digital soila egitea Berria, 2021.12.03

Kategoria:Durangarrak
Kategoria:Durangoko Azoka
Kategoria:Deustuko Unibertsitateko irakasleak
Kategoria:Emakume irakasleak